স্নায়ুকোষেরা যখন প্রতিবেশী স্নায়ু থেকে একই নিউরোট্রান্সমিটার অসংখ্য পরিমাণে পায়, তখন সে প্রেরক স্নায়ুর সাথে যোগাযোগ স্থাপন করে। এসব যোগাযোগের শক্তিমাত্রাই ঠিক করে দেয় কিভাবে একটি স্মৃতি তৈরি হবে। একাধিক স্নায়ুকোষের মধ্যে সিন্যাপ্সের সক্রিয়তা দীর্ঘস্থায়ী হলে স্নায়ুবিজ্ঞানের ভাষায় একে বলে দীর্ঘ-মেয়াদী বিভবীকরণ (long-term potentiation বা LTP)। স্মৃতি নিয়ে কাজ করা বিজ্ঞানীদের মাঝে দীর্ঘ-মেয়াদী বিভবীকরণ খুবই পরিচিত। এ প্রক্রিয়া সিনাপ্স সংযোগের দৃঢ়তা বদলে দিতে পারে। স্মৃতি দীর্ঘস্থায়ী তৈরি হওয়ার জন্য সিন্যাপ্সের সংযোগ দৃঢ় হওয়া জরুরী।